રાખી કહે છે, ‘નાઇટ આઉટ માટે આ સ્કિની ટ્રાઉઝર સાથે ક્રૉપ ટૉપ કે લૂઝ કૅમી પણ એટલું જ અસરકારક લાગે છે. વિન્ટરમાં સ્વેટર અને હુડી સાથે પણ એ એટલું જ ઈઝીલી મૅચ થશે. હકીકતમાં જોવા જઈએ તો આ સ્લિમ પૅન્ટ એવું છે કે એ ઑલટાઇમ ટ્રેન્ડી કહી શકાય. એને તમે ગમે ત્યારે કોઈ પણ પ્રસંગે પહેરી શકો છો. ઘણી વાર આપણને એવું લાગતું હોય છે કે અમુક પાર્ટી કે ફંક્શનમાં ભારે ડ્રેસ પહેરવાથી જ રોનક લાગે છે. જોકે એવું નથી; રૉ સિલ્ક, કૉટન સિલ્ક, બ્રૉકેડ ફૅબ્રિકના સિગારેટ પૅન્ટ સાથે હૅન્ડવર્ક કે એમ્બ્રૉઇડરી વર્ક કરેલાં કમીઝ, કફતાન કે કુરતીનો ઑપ્શન પણ મેંદી, હલદી જેવાં નાનાં-મોટાં ફંક્શન્સમાં એટલો જ પાવરફુલ બની રહેશે.’